Akklimatizasiya

Akklimatizasiya (latın. "a" — yönlük. sözönlüyü; yunan. "klima" iqlim; iqlimləşdirmə) — orqanizmlərin yeni yaşayış şəraitinə uyğunlaşdırılması prosesi. 

Akklimatizasiya təsərrüfat təcrübəsində ən çox bitki və heyvanların yayılması ilə əlaqədardır. Heyvanları yeni biosenozlara (ərazilərə, regionlara və s.) iqlimləşdirərkən, iqlimləşən formanın eyni qida ilə qidalanan orqanizmlərlə rəqabət təşkil etməsi, müəyyən yırtıcılar tərəfindən məhv edilməsi, yaxud xəstəliklərə tutulması gözlənilə bilər. Heyvanların iqlimləşdirilməsində qida, iqlim şəraiti, torpaq və s. mühüm rol oynayır. Azərbaycanda bir çox qiymətli ov, sənaye əhəmiyyətli heyvanların və kənd təsərrüfatı bitkilərinin iqlimləşdirilməsi sahəsində xeyli işlər görülmüşdür.

 Mənbə 
 "Biologiya lüğəti", Bakı, "Çaşıoğlu" mətbəəsi, 2011, səh. 45

Kateqoriya:Ekologiya